### Beslutning

Lena Simonsen, Anna Karlsen, Boris Johansen, Borris Brandt og Jakob Hermansen kunne tiltræde indstillingen med bemærkning om, at bygherren anbefales at gå i dialog med naboerne om udformningen af altanerne.

 Kasper Sørensen kunne ikke tiltræde indstillingen.

 Nikolaj Thorsen var forhindret i at deltage i udvalgets behandling af sagen.

Tilladelse til at opføre etagebyggeri i 4 og 5 etager plus tagterrasse på ejendommen [adresse]

### Resumé

Der er søgt om tilladelse til opførelse af etagebyggeri på ejendommen [adresse] er i 4 etager uden tagterrasse, og den anden del af byggeriet er i 5 etager plus tagterrasse. Bygningshøjden bliver 17,62 m på den del af bygningen, der er højest. Stueetagen har ekstra højde, idet den fungerer som gennemkørsel for lastbiler ind til varegård og parkeringsanlæg i gårdrummet.

 Den nye bebyggelse vil få et samlet etageareal på 1066 m². Der etableres opholdsareal på ca. 29 % af boligetagearealet på altaner og tagterrasse.

 Den del af matriklen, hvor byggeriet skal opføres, er i dag ikke bebygget, men fungerer som adgangsvej for biler og lastbiler til og fra varegård og parkeringsanlæg i gårdrummet.

 En partshøring har resulteret i en række indsigelser. I indsigelserne peges hovedsagligt på byggeriets højde, indbliksgener og ændrede lysforhold samt det arkitektoniske helhedsindtryk af gadens forløb.

 Teknik og Miljø vurderer, at byggeriet svarer til, hvad der er sædvanligt i området, at det ikke giver væsentlige forringelser af lysforhold eller indblik til nabobebyggelse, og at byggeriet arkitektonisk er tilpasset gaden.

 Det indstilles, at byggeriet godkendes.

### Indstilling

At byrådet godkender det ansøgte projekt og bemyndiger Teknik og Miljø til at meddele de fornødne tilladelser.

### Sagens forløb

07-05-2015 Borgmesterens Afdeling
Fremsendes til Magistraten.
 Borgmesterens Afdeling har ingen bemærkninger til indstillingen.
 11-05-2015 Magistraten
Fremsendes til [adresse] med bemærkning, at Magistraten i mødet den 11. maj 2015 anbefaler, at byrådet tiltræder Magistratsafdelingen for Teknik og Miljøs indstilling af 29. april 2015.

 Elisabeth Bruun tager forbehold.

 Borgmester Øystein Frandsen var forhindret i at deltage i sagens behandling.
 20-05-2015 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 20. maj 2015
 08-06-2015 Teknisk Udvalg
Lena Simonsen, Anna Karlsen, Boris Johansen, Borris Brandt og Jakob Hermansen kunne tiltræde indstillingen med bemærkning om, at bygherren anbefales at gå i dialog med naboerne om udformningen af altanerne.

 Kasper Sørensen kunne ikke tiltræde indstillingen.

 Nikolaj Thorsen var forhindret i at deltage i udvalgets behandling af sagen.
 17-06-2015 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 17. juni 2015 har vedtaget Magistratens foranstående indstilling af 11. maj 2015